
న్యూఢిల్లీ : ‘ఆర్ట్ ఆఫ్ లివింగ్’ వ్యవస్థాపకుడు శ్రీ శ్రీ రవిశంకర్పై జాతీయ హరిత ట్రైబ్యునల్ (ఎన్జీటీ) మండిపడింది. యమునా నది మైదాన ప్రాంతం తీవ్రంగా దెబ్బతినడానికి ప్రధాన బాధ్యత శ్రీ శ్రీ రవిశంకర్దేనని పేర్కొంది. 2016 మార్చిలో నిర్వహించిన ప్రపంచ సాంస్కృతిక ఉత్సవాల కారణంగానే ఈ ప్రాంతం దెబ్బతిందని తెలిపింది. అయితే గతంలో సమర్పించిన రూ.5 కోట్లకు అదనంగా తదుపరి పర్యావరణ నష్టపరిహారాన్ని విధించేందుకు తిరస్కరించింది. ఈ సొమ్మును ఈ ప్రాంతం పునరుద్ధరణకు వినియోగించనున్నట్లు పేర్కొంది.ఎన్జీటీ చైర్పర్సన్ జస్టిస్ స్వతంత్ర కుమార్ నేతృత్వంలోని ఎన్జీటీ ధర్మాసనం ఈ తీర్పునిచ్చింది. నిపుణుల కమిటీ సమర్పించిన నివేదిక ప్రకారం యమునా నది వరద ప్రాంతం దెబ్బతినడానికి కారణం ‘ఆర్ట్ ఆఫ్ లివింగ్’ అని నిర్థారించినట్లు తెలిపింది. ఈ ప్రాంతం పునరుద్ధరణకు రూ.5 కోట్లు కన్నా ఎక్కువ ఖర్చయితే, అదనపు సొమ్మును ఆర్ట్ ఆఫ్ లివింగ్ నుంచి రాబడతామని తెలిపింది. ఒకవేళ ఈ రూ.5 కోట్ల కన్నా తక్కువ ఖర్చయితే, మిగిలిన సొమ్మును తిరిగి ఇచ్చేస్తామని పేర్కొంది. పర్యావరణానికి హాని కలిగించేవిధంగా ఈ ప్రాంతాన్ని ఎవరూ ఉపయోగించరాదని తెలిపింది.

newdhilly : ‘art af living’ vyavasthaapakudu shree shree ravisankarpai jaateeya harita tribunal (engeety) mandipadindi. yamuna nadi maidaana praantam teevramgaa debbatinadaaniki pradhaana baadhyata shree shree ravisankardenani perkondi. 2016 maarchilo nirvahinchina prapancha saamskrutika utsavaala kaaranamgaane ee praantam debbatindani telipindi. ayithe gatamlo samarpinchina roo.5 kotlaku adanamgaa tadupari paryaavarana nashtaparihaaraanni vidhinchenduku tiraskarinchindi. ee sommunu ee praantam punaruddharanaku viniyoginchanunnatlu perkondi.engeety chairparson justis swatantra kumar netrutvamloni engeety dharmasana ee teerpunichindi. nipunula commity samarpinchina nivedika prakaaram yamuna nadi varada praantam debbatinadaaniki kaaranam ‘art af living’ ani nirthaarinchinatlu telipindi. ee praantam punaruddharanaku roo.5 kotlu kanna ekkuva kharchayite, adanapu sommunu art af living nunchi raabadataamani telipindi. okavela ee roo.5 kotla kanna takkuva kharchayite, migilina sommunu tirigi ichestamani perkondi. paryaavaranaaniki haani kaliginchevidhamgaa ee praantaanni evaruu upayogincharaadani telipindi.